TACLOBAN CITY- Nadugngan pa an mga reklamante nga lumutaw nga daw gin sesering nagin biktima han panguwat han anay Philippine National Bank o PNB Baybay Branch Manager nga hi Mr.Gabriel Kirong.
Pira han mga bag o nga nagreklamo in amo hira Mr and Mrs Winefredo retired supervisor ngan Narcisa Piamonte, retierd principal, Lodovica Gablitas ret teacher, Lodovica Gablitas ret teacher 500 k, Diosdada Vidal 300 k, Gloria Navales, (OFW) 625 k, Edwardo Dedase 525 k, businesmanngan Swertelas Cabletas 2.5 million.
Sumala han mga ini in yana la hira mangaro hin bulig ha Sangguniang Panlalawigan tungod nga yana pala nira hibabarui an anomaliya nga ginbuhat ha ira ni Mr. Kirong.
Manunumduman han una na hadto han ireklamo hi Kirong han usa nga doctor nga hi Dr. Lydia Palermo tungod han pareho gihap nga reklamo kon diin maabot na ha 27 million pesos an nadara hini.
Ha pagkayana in nagpapaabat na daw hi Mr. Kirong hin pag text nga aadto daw yana ha Cagayan base na ha Text nga gin padangat hini ha iya mga biktima.
Samtang mismo na hi Vice Governor Carlo Loreto an nag presentar nga magin abogado han mga biktima agud mabuligan an mga ini nga makuha an ira mga kwarta.
Una nga pitad in magpapadara daw hin demand letter an kampo han mga biktima ha pamunuan han PNB nga una na hadto nga nagdumire hin pagton hin responsabilidad matungod nga gawas na daw an mao nga banko ha nagin transaksyon han mga reklamante ngan han anay branch manager hini tungod waray daw masulod ha system hini an nawawara nga milyunes nga kantidad hin salapi.
Andam naman daw magpasaka hin kaso nga Syndicated Estafa an mga biktima ala kontra kan Mr. Kirong kon inkaso nga deri mabaton an ira aaru-on nga demand letter.
war_Latn war_Latn war_Latn war_Latn war_Latn war_Latn war_Latn war_Latn